Missie en doelstellings van die SA Akademie
Die missie en algemene doelstellings van die Akademie – soos in sy Akte van Oprigting vasgelê – is die bevordering van die wetenskap, die tegnologie en die literatuur in Afrikaans en die kunste, asook die bevordering van die gebruik en gehalte van Afrikaans (primêr binne Suid-Afrika). Voorts behels dit ook die lewering van diens aan die samelewing. Hierdie multidissiplinêre organisasie wat die belange van alle Suid-Afrikaners wil dien, streef na uitnemendheid, billikheid, hoë wetenskaplike, morele en demokratiese waardes.
Aktiwiteite van die SA Akademie
Binne die raamwerk van sy missie en doelstellings ondersoek die Akademie voortdurend aktuele sake van openbare belang, neem standpunt daaroor in, en tree ook meermale adviserend, fasiliterend en meningsvormend in sake van nasionale belang op deur direk by die verloop van gebeure betrokke te raak.
Om meer te leer oor ons en wat ons doen, gebruik asseblief die hoof navigasie bo.
Lees Ons Nuusflitse
SA Akademiepryse 2019
U word uitgenooi om nominasies voor te lê vir die SA Akademiepryse wat in 2019 toegeken kan word. Klik hier vir meer inligting.
Die SA Akademie nooi alle leerders met skryftalent aan om deel te neem in die Poort-skryfkompetisie 2019. Lees meer hier.
Die SA Akademie se bekroningsplegtigheid het op 18 Julie 2018 (Pretoria) en op 21 September 2018 (Stellenbosch) plaasgevind. Klik hier vir foto’s van die geleenthede.
Jan H Maraisprys 2019
Die Suid-Afrikaanse Akademie vir Wetenskap en Kuns wag nominasies in vir die Jan H. Maraisprys vir 2019. Leer meer.
Die Wiskunde-in-Aksie en Wetenskap-in-Aksie vir 2018 vind weer nasionaal plaas. Lees meer.
ATKV-SA Akademieprys 2018
Die Afrikaanse Taal- en Kultuurvereniging (ATKV) stel ’n jaarlikse prysgeld van R60 000 beskikbaar vir die bekroning van ses gepubliseerde Afrikaanse artikels wat in ’n betrokke jaar in ’n geakkrediteerde tydskrif verskyn het, dus R10 000 per artikel. Lees meer hier.
In ’n trotse tradisie van meer as ’n eeu steun die SA Akademie vir Wetenskap en Kuns die publikasie van Afrikaanse boeke, veral in die akademiese omgewing. Aansoeke kan ingedien word by melanie@akademie.co.za. Klik hier vir meer inligting. Klik hier vir die aansoekvorms.
ONTMOET DIE PERSONEEL VAN DIE AKADEMIE
Lees Ons Jongste Nuusbrief
Nuusbrief Augustus 2018
WIL U MEER WEET OOR ONS AKTIWITEITE EN PROJEKTE?
Engelenburghuis is ná Engelenburg se dood in 1932 as museum ingerig en onder die kuratorskap van die Suid-Afrikaanse Akademie vir Wetenskap en Kuns geplaas. Die vier vertrekke aan die westekant word steeds as museum gebruik.
Bekroning Pretoria 18 Julie 2018
Ziervogelstraat 574, Arcadia, Pretoria, 0083
Ons word Ondersteun Deur